钦定古今图书集成/历象汇编/乾象典/第046卷 > 贯索
## 钦定古今图书集成/历象汇编/乾象典/第046卷 > 贯索

按《星经贯索》九星在七公前为贱人牢，牢口一星为
门右星，入尾一度，去北辰五十五度也。

按《史记天官书》有句圜十五星属杓，曰“贱人之牢。”

〈注〉索隐曰：《诗纪历枢》云：“贱人牢，一曰天狱。”又《乐叶图》云：“连营，贱人之牢。”宋均以为连营，贯索星也。

按《汉书天文志》同。

按《晋书天文志》：“贯索九星，在七公前，贱人之牢也，一
曰连索，一曰连营，一曰天牢，主法律，禁暴强也。牢口
一星为门，欲其开也。”

按：《隋书天文志》同。

按《宋史天文志》：“《贯索》九星，在天市垣北。”〈与晋志同者不重载〉
按《观象玩占》：“贯索九星，在天市垣外，七公之前，一曰
连索，一曰连营，一曰天围，亦谓之天牢，贱人之牢也。
主绳奸律暴。其口北开，为牢户。中央大星，牢监也。”